**ОБЯСНИТЕЛНА ЗАПИСКА**

**Проект: „Благоустрояване на дворните площи на ЦДГ „Явор“, УПИ ХVІІ от кв. 100 по плана на гр. Габрово- I етап**

**ОСНОВАНИЕ ЗА ПРОЕКТИРАНЕ:**

Проектът „Благоустрояване на дворните площи на ЦДГ „Явор“, УПИ ХVІІ от кв. 100 по плана на гр. Габрово е изготвен по искане на възложителя и одобрен през 2014 г.

По искане на възложителя през 2019 г., поради невъзможност за осигуряване финансов ресурс за цялостното финансиране на двора, се възложи преработката на проекта в два етапа на изпълнение. Настоящата преработка се отнася за I етап от изпълнението.

**I ОБЩА ЧАСТ**

1. **Местоположение, граници, площ**

Местоположение: ул. „Патриарх Евтимий“ № 1, имотът представлява УПИ ХVІІ от кв.100 по плана на гр. Габрово

ТЕХНИКО - ИКОНОМИЧЕСКИ ПОКАЗАТЕЛИ

- обща площ на имота - 7 770кв.м.

- дворна площ - 6 000кв.м.

- площадки за игра с обща площта - 1 527кв.м.

- озеленяване /Oз/ - 2 544.8кв.м. - 32.75%

С настоящия проект се засяга северната част / при старата сграда/ от дворното пространство уточнено в графичната част.

За двора е осигурена достъпна среда.

1. **Вид и състояние на обекта преди строителството**

* **Настилки, огради, малки арх. форми, детски съоръжения:**
* Нарушена цялост на настилките в дворната част;
* Нарушена цялост на бордюрите;
* Фундаментът на оградата е разрушен откъм северната част, паркинга в североизточния ъгъл и на други места;
* Част от детските съоръжения са в незадоволително състояние – неотговарящи на съвременните изисквания за детски съоръжения за широко обществено ползване.
* **Състояние на растителността:**

На територията на имота има разнообразна, основно дървесна растителност. Средната й възраст е около 40 години.

Наблюдава се суховършие при някои дървета, единични са изсъхнали почти изцяло. Също така, на места се срещат счупени клони и гнилоти.

Като цяло обаче, растителността е в задоволително състояние.

**II ПРОЕКТНА ЧАСТ**

**Цели:**

Проекта по част ПиБ цели да възстанови оптималната среда на използване на обекта и да го адаптира за съвременните нужди на детска градина. Детските площадки на ЦДГ „Явор“ се привеждат в съответствие с Наредба №1/12.01.2009 г. за условията и реда за устройство и безопасността на площадките за игра.

**Композиционно решение и функционално зониране:**

1. **Функционална зона юг –** пространството между двете сгради Включва три площадки за подвижни игри и две за тихи игри

Общо за обекта се предвиждат 5 площадки.

**Съоръжения за игра:**

* За площадките за игра се предвиждат необходимият брой съоръжения и се създават условия за следните видове игри – люлеене, пързаляне, въртене, балансиране, клатушкане, пазене на равновесие, катерене, игри, общуване, спорт, колективни игри.
* В графичната част е показано минималното необходимо пространство за разполагане на съоръжението за игра и на основните му елементи с размери и височина. От там е видно, че не се препокриват минималните пространства на съоръженията откъм площи за падане и други изисквания за безопасност.
* Елементите на обзавеждането са разположени така, че да не затрудняват и възпрепятстват играта и достъпа на ползватели с увреждания.
* Водеща роля при избора на съоръжението за игра е съответствието с изискванията на БДС EN1176.
* Основите на съоръжението за игра се монтират така, че съоръжението да е стабилно при поемане на определените натоварвания.
* Не се допуска при изпълнение на фундаментите на съоръжението и на елементите на обзавеждането техническите елементи да остават стърчащи над повърхността на настилката, които биха могли да причинят препъване, нараняване и други.
* Обзавеждането със съоръжения на площадките за игра е дадено подробно в чертеж парково обзавеждане, съгласно приложена спецификация на съоръжения и материали.

**Настилки:**

* Площадките за подвижни игри са с настилка от 4см. саморазливен каучук;
* Пешеходните настилки и площите за обучение на безопасност на движението са с бетонови плочи 10/20/6см;
* Мястото за зареждане до стопанския транспортен вход е с асфалтова настилка;
* Бордюрите са предвидени 50/20/8см бетонови.

**Осветление и сметосъбиране:**

* Проектирана е система от нови градински осветителни тела и видеонаблюдение;
* Предвидени са кошчета за смет;

**Съоръжения, малки архитектурни форми и леки конструкции:**

* Предвидени са една беседка и една пергола в близост до и на площадките за градински групи.
* Пейките са по спецификация.
* Обзавеждането от детски съоръжения е по техническа спецификация с размери, дадени в графична част Обзавеждане.
* Беседките са по спецификация.

ЗАБЕЛЕЖКИ:

1. Материали за дървени елементи от парковото обзавеждане:

- Да не се използват дървени пресовани материали, дървените елементи да са само от широколистна дървесина с клас D40, съгласно БДС EN338

- Дървен материал за лепени елементи клас GL24h, съгласно БДС EN1194

- Дървеният материал да е сух - влажност 12%.

- Дървеният материал да е обработен с безцветен препарат против плесен, дърворазрушаващи гъби и насекоми

- Парковото обзавеждане да е абсолютно гладко в цвят бук

2. Материали за метални части от парковото обзавеждане :

- Да са устойчиви, фосфатизирани, обработени против ръжда, полирани, прахово боядисване, защитно покритие, изпечени при висока температура - цвят металик RAL 000 55 00 4.

3.Материали за пластмасови части от парковото обзавеждане : да са HDPE или HPL и да са оцветени в топлата земна гама.

4. Настилката да отговаря на изискванията на EN 1177.

5. Детските съоръжения да се изработят и монтират в съответствие с БДС EN1176

**Мерки за съществуващата растителност:**

* Препоръчва се премахване на подраст от издънков характер с оглед оптимално развитие на всички дървета.
* В целия обект: Резитба на сухи клони с последващо *задължително замазване с овощарска замазка*. Резитбата се извършва на шийка, с минимална площ на среза.
* За целия обект: Замазване на съществуващите незамазани срезове с овощарска замазка.
* При мразобойни и гнилоти:
* Механично почистване на гнилотите;
* Използване на антисептично вещество върху здрава дървесина;
* Нанасяне на овощарска замазка.
* Антисептици за дървесни срезове против гъбни вредители: Натриев нитрит (NaNO3) – 10% воден разтвор, боракс – 3-5% воден разтвор

Изготвил:

л.арх. Деница Денева