**ОПИСАНИЕ**

**Обект: „Благоустрояване на дворните площи на ЦДГ „Явор“, УПИ ХVІІ от кв. 100 по плана на гр. Габрово- I етап**

1. **Вид и състояние на обекта преди строителството:**

* Нарушена цялост на настилките в дворната част;
* Нарушена цялост на бордюрите;
* Фундаментът на оградата е разрушен откъм северната част, паркинга в североизточния ъгъл и на други места;
* Част от детските съоръжения са в незадоволително състояние – неотговарящи на съвременните изисквания за детски съоръжения за широко обществено ползване.

1. **Цели на проекта:**

Проектът по част ПиБ цели да възстанови оптималната среда на използване на обекта и да го адаптира за съвременните нужди на детска градина. Детските площадки на ЦДГ „Явор“ се привеждат в съответствие с Наредба №1/12.01.2009 г. за условията и реда за устройство и безопасността на площадките за игра. Първи етап обхваща пространството между двете сгради.

Общо за обекта се предвиждат 5 площадки за игра: три площадки за подвижни игри и две за тихи игри. За площадките за игра се предвиждат необходимият брой съоръжения и се създават условия за следните видове игри – люлеене, пързаляне, въртене, балансиране, клатушкане, пазене на равновесие, катерене, игри, общуване, спорт, колективни игри. Елементите на обзавеждането са разположени така, че да не затрудняват и възпрепятстват играта и достъпа на ползватели с увреждания.

Площадките за подвижни игри са с настилка от 4см. саморазливен каучук. Пешеходните настилки и площите за обучение на безопасност на движението са с бетонови плочи 10/20/6см. Мястото за зареждане до стопанския транспортен вход е с асфалтова настилка. Бордюрите са предвидени 50/20/8см бетонови.

Проектирана е система от нови градински осветителни тела и видеонаблюдение.

Предвидено е ново парково обзавеждане: една беседка и една пергола, в близост до и на площадките за градински групи, както и кошчета за смет.